**Leevi Eemeli Laakso** (s. 12. kesäkuuta 1998 Kuopio) on suomalainen jääkiekkomaalivahti, joka pelaa monikansallista Alps Hockey Leaguea itävaltalaisen EC Salzburgin kakkosjoukkueessa.

Ura
---

### Seuraura

Laakso syntyi Kuopiossa, mutta kasvoi Siilinjärven Toivalassa. Hän aloitti jääkiekkoilun Kalevan Pallossa äitinsä mukaan noin 4-5-vuotiaana ja pelasi muutaman vuoden hyökkääjänä ennen siirtymistään maalivahdin pelipaikalle. Kaudella 2012–2013 Laakso osallistui yhtenä viidestä suomalaispelaajasta IIHF Development Campille. Kauden 2013–2014 päätteeksi hänet palkittiin C-nuorten SM-sarjan parhaana maalivahtina Jukka Tammi -palkinnolla ja valittiin tähdistökentälliseen.

Huhtikuussa 2015 Laakso teki 2+1-vuotisen juniorisopimuksen Vaasan Sportin SM-liigajoukkueen kanssa. Hän lähti kauteen 2015–2016 pääasiassa joukkueen kolmosmaalivahtina Mika Järviselle ja Timo Niemelle. Laakso pelasi kautensa pääosin Sportin A-nuorissa, joiden ykkösmaalivahdiksi hän nousi 17-vuotiaana. Laakso valittiin kauden päätteeksi A-nuorten SM-liigan tähdistökentälliseen. Hän puki kauden aikana 13 SM-liigaotteluun, mutta ei saanut kuitenkaan peliaikaa. Laakso pelasi kuitenkin miesten pelejä kaksi ottelua lainalla Mestis-joukkue Kokkolan Hermeksessä.

Myös kauteen 2016–2017 Laakso lähti Sportin pääasiallisena kolmosmaalivahtina. Hän pelasi alkukauden seuran A-nuorissa ja puki kolmeen SM-liigaotteluun, kunnes helmikuussa 2017 Sport lainasi Laakson toistaiseksi voimassa olevalla sopimuksella Hermekseen paikkaamaan Juraj Hollýn loukkaantumista ja Mikael Edelmannin pelikieltoa. Maaliskuussa hänet lainattiin sinne uudestaan loppukauden sopimuksella, kun Hollý loukkaantui uudelleen. Kesken ensimmäisen playoff-ottelun myös Edelmann loukkaantui, joten Laakso aloitti Espoo Unitedia vastaan pelatun ottelusarjan neljä ottelua Hermeksen maalilla. Espoo United eteni lopulta välieriin otteluvoitoin 4-2.

Kaudeksi 2017–2018 Laakso teki vuoden mittaisen sopimuksen Hermeksen kanssa. Hän toimi pääasiassa joukkueen kakkosmaalivahtina Samuel Jukurille ja pelasi 18 runkosarjaottelua.

Laakso siirtyi kaudeksi 2018–2019 vuoden mittaisella sopimuksella pelaamaan monikansallista Alps Hockey Leaguea itävaltalaisen EC Salzburgin kakkosjoukkueeseen.

### Maajoukkueura

Laakso pelasi alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Laakso pelasi kaikki Suomen alkulohkon neljä ottelua, mutta hän kuitenkin sairastui ennen puolivälieriä, eikä palannut kokoonpanoon enää mitalipeleissä. Suomen torjuntavastuun lopputurnauksen ajan kantoi Ukko-Pekka Luukkonen.

Laakso edusti myös Suomen alle 17-vuotiaiden maajoukkuetta World U-17 Hockey Challengessa marraskuussa 2014 ja Euroopan nuorten olympiafestivaaleilla vuonna 2015, joista jälkimmäisenä mainittu turnaus päättyi pronssiin. Yhteensä Laakso on pelannut yhden nuorten ja 27 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2014–2015 | KalPa | A-SM | 3 |  |  |  |  | 8 |  | 3.92 | 81,8 | – | – | – | – | – | – | – | – |
| 2015–2016 | Sport | A-SM | 38 |  |  |  |  | 102 |  | 2.71 | 91,0 | – | – | – | – | – | – | – | – | Kakkostähdistö |
|  | Hermes | Mestis | 2 | 0 | 1 | 1 | 121 | 8 | 0 | 3.95 | 86,0 | – | – | – | – | – | – | – | – |
| 2016–2017 | Sport | A-SM | 33 |  |  |  |  | 92 |  |  | 89,7 | – | – | – | – | – | – | – | – |
|  | Hermes | Mestis | 2 |  |  |  | 117 | 6 | 0 | 3.06 | 89,3 | 6 |  |  | 288 | 14 | 0 | 2.92 | 89,6 |
| 2017–2018 | Hermes | Mestis | 18 |  |  |  | 711 | 55 | 0 | 2.89 | 86,3 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2016 | U18 | 4 | 3 | 1 | 245 | 8 | 0 | 1.96 | 89,6 |

Lähteet
-------

* Leevi Laakso The Internet Hockey Databasessa (englanniksi)
* Leevi Laakso Eurohockey-sivustolla (englanniksi)
* Leevi Laakso *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun talvilajien urheilijat on valittu *maavoimat.fi*.  27.2.2018. Puolustusvoimat. Viitattu 24.5.2018.
2. ↑  Poikonen, Outi: Yksi pikkuleijonista teki ison ratkaisun vuosi sitten - ja se kannatti *savonsanomat.fi*.  26.4.2016. Savon Media Oy. Viitattu 22.7.2016.
3. 1 2 3 4 5  Leevi Laakso *Elite Prospects*. Everysport Media Group AB.  (englanniksi)
4. ↑  Sport kirjoitti kasan sopimuksia - mukana latvialainen maalivahtilupaus *Jatkoaika.com*.  1.4.2015. Jatkoaika r.y. Viitattu 22.7.2016.
5. ↑  Leevi Laakso Eurohockey-sivustolla (englanniksi)
6. ↑  Laakso täydentämään Hermeksen maalivahtiosastoa *Jatkoaika.com*.  25.2.2017. Jatkoaika r.y. Viitattu 6.3.2017.
7. ↑  Hermeksen maalivahtiosastossa muutosta - Juraj Hollyn kausi luultavasti ohi, Leevi Laakso lainalle *Jatkoaika.com*.  6.3.2017. Jatkoaika r.y. Viitattu 6.3.2017.
8. ↑  Hermekselle huolia pudotuspeliavauksessa - Edelmann sekavana pukukoppiin *Jatkoaika.com*.  15.3.2017. Jatkoaika r.y. Viitattu 25.3.2017.
9. ↑  Hermeksen maalivahtikaksikko julki - Jukuri vaihtaa Joensuun Kokkolaan *Jatkoaika.com*.  21.4.2017. Jatkoaika r.y. Viitattu 21.4.2017.
10. ↑  Ikonen, Sami: Itävaltalainen jääkiekkoseura hankki riveihinsä kolme suomalaispelaajaa – mukana Pikkuleijonien maailmanmestari *Leijonat.com*.  17.7.2018. Nordic Sport Media. Viitattu 17.7.2018.
11. ↑  Mennander, Pasi: Ukko-Pekka Luukkosella voitokas debyytti MM-kisoissa *Leijonat.fi*.  21.4.2016. Suomen Jääkiekkoliitto – Finlands Ishockeyförbund ry.  Arkistoitu 30.4.2016. Viitattu 22.7.2016.